ইটনায় যাত্রীবাহী ট্রলার থেকে পা ফসকে নদীতে পড়ে গিয়ে নিখোঁজ হওয়ার দুই দিন পর বুধবার অনার্সের ছাত্র সত্যব্রত দাস (২২) এর লাশ উদ্ধার করা হয়েছে। সকালে ইটনা উপজেলা সদরের বলদা গোদারাঘাট এলাকার ধনু নদীতে তার লাশ ভেসে ওঠলে স্থানীয় ডুবুরিদের সহায়তায় তার লাশ উদ্ধার করা হয়। পরে স্থানীয় সংসদ সদস্য রেজওয়ান আহাম্মদ তৌফিক ও উপজেলা চেয়ারম্যান চৌধুরী কামরুল হাসানের উপস্থিতিতে পরিবারের কাছে লাশ হস্তান্তর করা হয়।